**ZMLUVA O POSKYTNUTÍ CLOUDOVÝCH SLUŽIEB V PRIVÁTNOM DÁTOVOM CENTRE**

medzi

**Ministerstvom investícií, regionálneho rozvoja a informatizácie Slovenskej republiky**

a

[●]

Táto **ZMLUVA O POSKYTNUTÍ CLOUDOVÝCH SLUŽIEB V PRIVÁTNOM DÁTOVOM CENTRE** (ďalej len „***Zmluva***“) uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v súlade s ust. § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade s ust. § 65 a nasl. zákona č. 185/2015 Z. z. Autorský zákon v znení neskorších predpisov,

medzi zmluvnými stranami::

**Objednávateľ: Ministerstvo investícií, regionálneho rozvoja a informatizácie Slovenskej republiky**

Sídlo: Pribinova 25, 811 09 Bratislava

IČO: 50349287

IČ DPH: SK2120287004

Zastúpené: Peter Balík, minister

Bankové spojenie: Štátna pokladnica

IBAN/SWIFT: SK52 8180 0000 0070 0055 7142

(ďalej ako „**Objednávateľ**“)

a

**Poskytovateľ:**

Sídlo:

IČO:

DIČ:

IČ DPH:

Zastúpená:

Bankové spojenie:

Číslo účtu – IBAN:

(ďalej ako „**Poskytovateľ**“)

(Objednávateľ a Poskytovateľ ďalej spolu ako „**Zmluvné strany**“)

PREAMBULA

* 1. Ministerstvo investícií, regionálneho rozvoja a informatizácie Slovenskej republiky ako Objednávateľ na strane jednej a [.x.] na strane druhej uzatvárajú túto Zmluvu za účelom v poskytnutia služby v podobe cloudového riešenia vo forme "Cloud as a Service", ktoré bude poskytované v dátovom centre objednávateľa, ktoré bude umiestnené na území Slovenskej republiky (ďalej len „**privátne cloudové riešenie**“). Privátne cloudové riešenie musí pozostávať z jedného regiónu a troch fault domén a ide o také riešenie, ktoré je určené výlučne pre Objednávateľa a ním určené orgány štátne správy, verejnej správy a osobitne regulované právnické osoby v zriaďovateľskej pôsobnosti Slovenskej republiky (ďalej len „**OVM**“) Poskytovanie privátneho cloudového riešenia v zmysle tejto Zmluvy musí byť realizované v súlade s platnou a účinnou legislatívou Slovenskej republiky a Európskej únie.
  2. Objednávateľ vyhlásil verejné obstarávanie prostredníctvom jedného z postupov upravených v zákone   
     č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na obstaranie zákazky s názvom [.x.] zverejnením oznámenia o vyhlásení verejného obstarávania uverejneným vo vestníku verejného obstarávania č. [.x.] dňa [.x.] pod značkou [.x.](ďalej ako „**Verejné obstarávanie**“).
  3. Úspešným uchádzačom vo Verejnom obstarávaní sa stal Poskytovateľ, ktorý vo svojej ponuke deklaroval záujem na splnení cieľa sledovaného Objednávateľom, a za týmto účelom má záujem predmet Verejného obstarávania zrealizovať.
  4. Účelom tejto Zmluvy je zabezpečenie poskytovania cloudových služieb v privátnom cloudovom riešení počas obdobia definovanom v tejto Zmluve, ktoré bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto Zmluve a v súťažných podkladoch verejného obstarávania, a ktorá bude spôsobilým nástrojom na plnenie úloh Objednávateľa požadovaných osobitnými predpismi a cieľov deklarovaných v prílohe č. 1 tejto Zmluve , resp. v ďalších dokumentoch, na ktoré táto Zmluva odkazuje.
  5. Poskytovateľ berie na vedomie že privátne cloudového riešenie bude umiestnené v dátovom centre Objednávateľa, ktorého je nájomcov na základe zmluvy o nájme nebytového priestoru č. [.x.] podpísanej medzi Objednávateľom a [.x.].
  6. Poskytovateľ vyhlasuje, že privátne cloudové riešenie bude súčasťou suverénneho cloudu Európskej únie (EÚ Sovereign cloud), ktorý bude lokalizovaný výlučne v členskom štáte EÚ a EHP a vyhlasuje, že neexistujú akékoľvek priame väzby na cloudové prostredie umiestneného mimo EÚ a EHP.
  7. Zmluvné strany berú na vedomie, že Objednávateľ je na základe bodu C.4 uznesenia vlády Slovenskej republiky č. 221/2021 zo dňa 28.04.2021 k návrhu Plánu obnovy a odolnosti Slovenskej republiky určený aj za vykonávateľa investícií a reforiem pre časť komponentu 17, ktorého súčasťou je aj Investícia č.2: „Digitálna transformácia poskytovania služieb verejnej správy“, z ktorej je obstaranie „privátneho cloudového riešenia“ financované. Zmluvné strany tiež berú na vedomie, že sa jedná o financovanie o financovanie z prostriedkov štátneho rozpočtu.
  8. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení Zmluvy v nasledujúcom znení:

1. DEFINÍCIE POUŽÍVANÝCH POJMOV
   1. Zmluvné strany sa dohodli na nasledovných používaných skratkách odborných pojmov:
      1. **„API“** je programovacím rozhraním, ktorým je umožnené pre autorizovaného používateľa používať elektronickú službu,
      2. **„Cloudové služby“ sú** Infrastructure–as-a-Service (IaaS), Platforms-as-a-Service (PaaS) a Software-as-a-Service (SaaS) a služba vyplývajúca z § 41 písm. i) a j) vyhlášky č. 78/2020 o štandardoch, takzvaný manažment cloudovej služby (manažment as a service), všetky uvedené typy cloudových služieb musia byť cloudovými službami vládneho cloudu a sú zapísané v evidencii vládnych cloudových služieb;
      3. „**Bezpečnostný incident**“ je akýkoľvek spôsob narušenia bezpečnosti privátneho cloudového riešenia a s tým spojené narušenie informačného systému umiestneného v privátnom cloudovom riešení, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky Objednávateľa a pravidiel súvisiacich s bezpečnosťou informačných systémov verejnej správy. Bezpečnostný incident môže i nemusí prebiehať súčasne s Bežným incidentom alebo Kritickým incidentom. Pokiaľ nie je stanovené inak, platia pre povinnosti Poskytovateľa pri riešení Bezpečnostného incidentu ustanovenia o Kritickom incidente;
      4. „ **Cenník cloudových služieb”** je Poskytovateľom stanovený cenník za používanie všetkých cloudových služieb v privátnom cloudovom riešení. Cenník cloudových služieb tvorí prílohu č. .... tejto Zmluvy. Zmena cenníka cloudových služieb spočívajúca v zvýšení ceny cloudových služieb poskytovaných v privátnom cloudovom riešení sa vykoná na základe obojstrannej dohody o zmene Zmluvy vo forme dodatku k Zmluve. Za zmenu cenníka cloudových služieb sa nepovažuje zmena kurzového lístka Európskej centrálnej banky, ktorá spôsobí zmenu ceny cloudových služieb v dôsledku zmeny kurzu.
      5. „**Dátové centrum“** je nebytový priestor, ktorý spĺňa podmienky definované v zmluve o nájme nebytového priestoru uzatvorenej medzi MIRRI SR v postavení nájomcu a prenajímateľom nebytového priestoru, nachádzajúci sa na území Slovenskej republiky, v ktorom je fyzicky umiestnené privátne cloudové riešenie**.**
      6. „**Dokumentácia**“ dokumentáciou sa rozumie technická, prevádzková, užívateľská a iná dokumentácia, ktorá čo i len sčasti súvisí s poskytovaním cloudových služieb v privátnom cloudovom riešení vrátane dokumentácie týkajúcej sa podpory prevádzky privátneho vládneho riešenia a dokumentácie k technologickej infraštruktúre;
      7. **„Informačný systém pre správu požiadaviek“** je elektronický informačný systém pre správu požiadaviek, prostredníctvom ktorého zabezpečuje Objednávateľ evidenciu a informácie o požiadavkách a Poskytovateľ v zmysle tejto Zmluvy tieto požiadavky spracúva. Požiadavka pre účely Informačného systému pre správu požiadaviek zahŕňa najmä hlásenie problému/incidentu, požiadavku na konzultáciu a ďalšie;
      8. „**Dôverná informácia**" je údaj, podklad, poznatok, dokument alebo iná informácia, bez ohľadu na formu jej zachytenia, s výnimkami uvedenými v bode. 17 tejto Zmluvy,

* ktorá sa týka Zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane) a,
* ktorá bola poskytnutá Zmluvnej strane alebo získaná Zmluvnou stranou pred nadobudnutím platnosti a účinnosti Zmluvy a tiež počas jej platnosti a účinnosti, pokiaľ sa týka jej predmetu a,
* ktorá je výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane.

S výnimkou vyššie uvedeného platí, že dôvernou informáciou je aj taká informácia, pre ktorú všeobecne záväzný právny predpis Slovenskej republiky definuje osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, utajované skutočnosti a iné).

* + 1. „**Informačný systém verejnej správy**“ alebo „**informačný systém**“ je akýkoľvek informačný systém verejnej správy, ktorý bude umiestnený v privátnom cloudovom riešení,
    2. **„Incident“** je akákoľvek udalosť, pri ktorej je narušená funkčnosť privátneho cloudového riešenia poskytovaného v zmysle Zmluvy, akékoľvek porušenie bezpečnostnej politiky Objednávateľa, pravidiel súvisiacich s prevádzkou informačných systémov verejnej správy a s prevádzkou privátneho cloudového riešenia. Podmienky riešenie incidentov, vrátane ich klasifikácie sú súčasťou obchodných podmienok Poskytovateľa a tvoria prílohu č. [.x.] Zmluvy.
    3. **„Oprávnená osoba Objednávateľa“** je zástupca Objednávateľa, ktorého identifikačné údaje, vrátane rozsahu oprávnení oznámi Objednávateľ Poskytovateľovi v zmysle bodu. 14 tejto Zmluvy ,
    4. **„Oprávnená osoba Poskytovateľa“** je zástupca Poskytovateľa, ktorého identifikačné údaje, vrátane rozsahu oprávnení oznámi Poskytovateľ Objednávateľovi v zmysle bodu.18 tejto Zmluvy,
    5. „**Riadiaci výbor projektu**“ je riadiaci výbor zriadený k projektu SKcloud,
    6. „**SLA cloudových služieb**“ sú služby podpory prevádzky cloudových služieb požívaných a konzumovaných v privátnom cloudovom riešení v zmysle prílohy č. 7 Zmluvy. Obchodné podmienky pre podpory prevádzky cloudových služieb sú definované poskytovateľom cloudovej služby alebo výrobcom cloudovej služby. Poskytovateľ SLA cloudových služieb nemusí byť identický ako subjekt Poskytovateľa privátneho cloudového riešenia. SLA parametre cloudových služieb sú definované poskytovateľom/prevádzkovateľom cloudovej služby,
    7. „**SLA privátneho cloudového riešenia**“ sú služby podpory prevádzky privátneho cloudového riešenia, ktoré zabezpečuje Poskytovateľ v nasledovnom rozsahu: výkonnosť a dostupnosť služieb 24x7x365.

1. výkonnosť a dostupnosť služieb privátneho cloudového riešenia: 24x7x365,
2. sledujú sa 3 druhy SLA :
3. Dostupnosť - cloudové služby sú v nepretržitej prevádzke so záväzkami týkajúce sa dostupnosti a konektivity.
4. Výkonnosť - elasticita a konfigurovateľnosť infraštruktúry sú dôvodom, prečo sa aplikácie často presúvajú do cloudu. Ak chceme dosiahnuť túto výhodu, je nevyhnutné, aby služby v cloude vždy umožňovali jednoduché spravovanie a monitorovanie a zdroje mohli byť prispôsobované podľa definovaných pravidiel.
5. Spravovateľnosť - Nestačí, aby boli zdroje prístupné ale mali by fungovať na očakávanom výkone tzn. kontinuálne umožnia schopnosť manažovať, monitorovať a modifikovať zdroje.

Podmienky podpory prevádzky privátneho cloudového riešenia definujú v obchodných podmienkach Poskytovateľa otázky riešenia incidentov, reakčných časov, doby neutralizácie incidentov, doby trvalého vyriešenia incidentov a ďalšie, ktoré sú definovaného v obchodných podmienkach alebo inom obdobnom dokumente Poskytovateľa tvoria prílohu č. [.x.] Zmluvy.

* + 1. „**Súčinnosť Objednávateľa**“ je súčinnosť Objednávateľa v rozsahu špecifikovanom v  tejto Zmluve
    2. „**Súčinnosť Poskytovateľa**“je súčinnosť Poskytovateľa poskytovaná v rozsahu špecifikovanom v  tejto Zmluve,
    3. **„POO“** je plán obnovy a odolnosti. Zdroje na financovanie vybudovania a dodania privátneho cloudového riešenia sú z plánu obnovy a odolnosti. Používania a nakladanie s týmito finančnými prostriedkami podlieha pravidlám, ktoré definuje POO,
    4. “Používateľské prostredie” je súbor rozhraní a nástrojov, ktoré umožňujú Používateľom prístup a interakciu so službami a aplikáciami, ktoré sú hosťované v cloudovom prostredí.
    5. „Univerzálny cloudový kredit" je veličina prostredníctvom ktorej sa realizuje využívania čerpanie cloudových služieb v privátnom cloudovom riešení. Ide o formu platidla, ktorého rozsah zodpovedá celkovej vysúťaženej cene za cloudové služby poskytované v privátnom cloudovom riešení. Univerzálny cloudový kredit predstavuje formu monetizácie cloudových služieb.
    6. **„Komisia pre prevádzku a informačné technológie“** poradný orgán, ktorý zriadia zmluvné strany ako poradný orgán za účelom plnenia Zmluvy a ktorého predmetom činnosti bude pravidelné posúdenie prevádzky privátneho cloudového riešenia, posúdenie aktuálnosti/zastaralosti cloudových služieb v privátnom cloudovom riešení ako aj prejednanie ad hoc zistení predložených Objednávateľom spojených s infraštruktúrou a informačnými technológiami poskytovaných Poskytovateľom alebo prenajímateľom Datacentra. Komisia pre prevádzky a informačné technológie má 5 členov, dvoch členov menuje zástupca Poskytovateľa a 3 členov menuje zástupca Objednávateľa. Komisia je poradným orgánom a zasadá aspoň raz za 3 kalendárne mesiace.
  1. Zmluvné strany sa dohodli na nasledovných skratkách právnych predpisov:

1. „**Autorský zákon**“ je zákon č. 185/2015 Z. z. Autorský zákon v znení neskorších predpisov,
2. „**Cloud Act**“ je The Clarifying Lawful Overseas Use of Data Act or CLOUD Act,
3. „**GDPR**“ je nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov),
4. „**Obchodný zákonník**“ je zákon č. 513/1991 Zb. Obchodný zákonník v znení neskorších predpisov,
5. **„SCA“ zákon o ochrane súkromia v elektronickej komunikácii z roku 1986** (18 U.S.C. §§ 2701 to 2712) nazývaný aj  **“Stored communications act”,**
6. „**Vyhláška č. 85/2020**“ je vyhláška Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v znení neskorších predpisov,
7. **„Vyhláška č. 78/2020“** je vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov,
8. **„Vyhláška č. 179/2020“** je vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z. ktorou sa upravuje spôsob kategorizácie a obsah bezpečnostných opatrení informačných technológií verejnej správy,
9. „**Trestný poriadok“** je zákon č. 301/2005 Z. z. Trestný poriadok v znení neskorších predpisov,
10. „**Trestný zákon“** je zákon č. 300/2005 Z. z. Trestný zákon v znení neskorších predpisov,
11. „**Zákon o eGovernmente**“ je zákon č. 305/2013 Z. z., o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-governmente) v znení neskorších predpisov,
12. „**Zákon o finančnej kontrole**“ je zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov,
13. „**Zákon o ITVS**“ je zákon č. 95/2019 Z. z., o informačných technológiách vo verejnej správe a o zmene a doplnení niektorých zákonov v znení neskorších predpisov,
14. „**Zákon o KB**“ je zákon č. 69/2018 Z. z. o kybernetickej bezpečnosti a o zmene a doplnení niektorých zákonov, v znení neskorších predpisov,
15. „**Zákon o ochrane osobných údajov**“ je zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
16. „**Zákon o registri partnerov verejného sektora**“ je zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov,
17. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov,
18. „**Zákon o trestnej zodpovednosti právnických osôb**“ je zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
19. „**ZVO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov,
20. „**Zákonník práce“** je zákon č. 311/2001 Z. z. Zákonník práce v znení neskorších predpisov
21. „**Zákon o mechanizme**“ je zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov.
22. VYHLÁSENIA ZMLUVNÝCH STRÁN
    1. Poskytovateľ vyhlasuje, že je spôsobilý uzatvoriť túto Zmluvu a riadne plniť záväzky z nej vyplývajúce.
    2. Poskytovateľ vyhlasuje, že disponuje všetkými oprávneniami požadovanými príslušnými orgánmi alebo vyžadovanými príslušnými právnymi predpismi a že má k dispozícii nevyhnutné kapacity a technické schopnosti na riadne a včasné poskytovanie privátnej cloudovej služby podľa podmienok dohodnutých v tejto Zmluve.
    3. Poskytovateľ vyhlasuje, že má splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Zmluvy bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora.
    4. Poskytovateľ vyhlasuje, že v rámci plnenia tejto Zmluvy zabezpečí súlad poskytovaného privátneho cloudového riešenia s pravidlami GDPR počas celého obdobia trvania tejto Zmluvy v súlade s bodom 12 Zmluvy. Poskytovateľ na základe predpokladov definovaných v GDPR zabezpečí prijatie takých bezpečnostných opatrení a technických opatrení, ktoré obmedzia nakladania s dátami a prístup k privátnemu cloudového riešeniu na nevyhnutné úkony a nevyhnutné osoby oprávnené nakladať s technológiou. Poskytovateľ deklaruje kontinuálne zabezpečenie ochrany pred kybernetickými hrozbami a útokmi, pred útokmi smerujúcimi proti zneužitiu osobných údajov a útokmi smerujúcimi proti údajom štátnej a verejnej správy a dostupnosti a funkčnosti služieb štátnej a verejnej správy.
    5. Poskytovateľ vyhlasuje, že nie je nijakými spôsobom pri poskytovaní privátneho cloudového riešenia viazaný povinnosťou poskytovať súčinnosť kontrolným orgánom mimo EÚ, najmä kontrolným a súdnym orgánom ktorých oprávnenia vyplývajú z legislatívy Spojených štátov amerických ako je CLOUD Act a SCA t. Za predpokladu, že vznikne, čo i len podozrenie, že došlo alebo mohlo dôjsť k porušeniu povinnosti podľa prvej vety tohto bodu Zmluvy, vzniká Objednávateľa nárok na zmluvnú pokutu podľa bodu 19.2 písm. L) Zmluvy.
    6. V prípade že Poskytovateľovi bude doručené dožiadanie v zmysle bodu 2.5 o poskytnutí údajov kontrolnému alebo súdnemu orgánu sídliaceho mimo EÚ, je Poskytovateľ povinný postúpiť takéto dožiadanie príslušným orgánom Slovenskej republiky.
    7. Objednávateľ vyhlasuje, že je orgánom verejnej moci  zriadeným v súlade s právnym poriadkom Slovenskej republiky, pričom spĺňa všetky podmienky a požiadavky stanovené v tejto Zmluve.
    8. Objednávateľ vyhlasuje, že zabezpečí vlastnú súčinnosť za účelom prijatia bezpečnostných a technických opatrení Poskytovateľom a zabezpečí súčinnosť prenajímateľa nebytového priestoru datacentru za rovnakým účelom.
    9. Poskytovateľ vyhlasuje, že podmienky účasti osobného postavenia podľa § 32 ods. 1 ZVO vyžadované vo Verejnom obstarávaní bude spĺňať počas celej doby platnosti a účinnosti Zmluvy. Porušenie záväzku podľa predchádzajúcej vety sa považuje za podstatné porušenie Zmluvy podľa bodu 22.4 Zmluvy.
23. PREDMET ZMLUVY
    1. Predmetom tejto Zmluvy je úprava práv a povinností Zmluvných strán spojených so záväzkom Poskytovateľa poskytovať Cloudové služby v privátnom cloudovom riešení na vlastné náklady a nebezpečenstvo, riadne, včas, za cenu a za ďalších podmienok dohodnutých v tejto Zmluve v rozsahu:
24. dodania cloudových služieb vo forme privátneho cloudového riešenia na mieste definovanom objednávateľom tzn. do dátového centra definované v zmluve o nájme nebytového priestoru č. [.x.]
25. udelenia súhlasu, zabezpečenie licencií na používanie SW produktov (cloudových služieb), ktoré sú súčasťou privátneho cloudového riešenia, oprávnenia používať cloudové služby v množstve, rozsahu a v čase zodpovedajúcom privátnemu cloudovému riešeniu, resp. udelenia oprávnenia používať iné súvisiace služby nevyhnutné na realizáciu potenciálu privátneho cloudového riešenia a to v rozsahu požadovanom Objednávateľom podľa tejto Zmluvy,
26. poskytovanie SLA služieb v rozsahu stanovenom obchodnými podmienkami Poskytovateľa.
27. VŠEOBECNÉ PRÁVA A POVINNOSTI ZMLUVNÝCH STRÁN
    1. Poskytovateľ sa zaväzuje poskytovať cloudové služby v privátnom cloudovom riešení v nasledovnom rozsahu:
28. poskytovanie cloudových služieb v súlade so špecifikáciou podľa prílohy [.x.] Zmluvy vrátane súvisiacej dokumentácie,
    * 1. vypracovanie projektovej dokumentácie v zmysle prílohy č. 1 k Vyhláške č. 85/2020 pre iniciačnú fázu s ID I-04 a realizačnú fázu s ID R1 až R4,
      2. realizácia privátneho cloudového riešenia v rozsahu:
         1. dodávka technologickej infraštruktúry do Dátového centra určeného Objednávateľom,
         2. zabezpečenia dostupnosti a funkčnosti cloudových služieb za účelom ich čerpania vo forme cloudových kreditov,
         3. vyhotovenie príručiek, manuálov, technickej, používateľskej dokumentácie k privátnemu cloudovému riešeniu,
         4. sprístupnenie aktualizovanej dokumentácie k dostupným cloudovým službám v privátnom cloudovom riešení,
         5. definovania odporúčaných parametrov SLA k privátnemu cloudovému riešeniu v čase pred dodaním privátneho cloudového riešenia,
      3. školenie pracovníkov Objednávateľa v rozsahu poskytovaných cloudových služieb v privátnom cloudovom riešení minimálne 1 krát mesačne v dohodnutý kalendárny deň, v rozsahu 8 hodín , aktualizácie existujúcich alebo nových poskytovaných cloudových služieb, informovanie o cloudových službách, ktoré nebudú podporované/poskytované, školenie za účelom schopnosti manažovať dostupné cloudové služby.
      4. ostatné činnosti a práce nevyhnutné pre poskytovaní privátneho cloudového riešenia , ktoré nie sú výslovne stanovené ako povinnosť Objednávateľa.
    1. Poskytovateľ sa ďalej zaväzuje:
       1. pri plnení povinností podľa tejto Zmluvy dodržiavať pokyny a podklady Objednávateľa, ktoré nie sú v rozpore s ustanoveniami tejto Zmluvy,
       2. neodkladne písomne informovať Objednávateľa o každom prípadnom omeškaní, s plnením podľa tejto Zmluvy,
       3. poskytnúť Oprávnenej osobe Objednávateľa alebo inej poverenej osobe Objednávateľa informáciu o stave plnenia Zmluvy alebo informáciu súvisiacu s plnením na základe žiadosti Objednávateľa s lehotou vybavenia neprevyšujúcou päť kalendárnych dní,
       4. bez zbytočného odkladu prerokúvať s Objednávateľom všetky otázky, ktoré by mohli negatívne realizáciu plnenia podľa tejto Zmluvy,
       5. umožniť Objednávateľovi vykonať audit bezpečnosti poskytovaného privátneho cloudového riešenia prostredníctvom bezpečnostných a technických IT nástrojov, ktoré určí Objednávateľ,
       6. implementovať bezpečnostné a technické opatrenia, ktoré sú nevyhnutné na zabezpečenie SLA privátneho cloudového riešenia, bezpečnostné a technické opatrenia na úseku ochrany osobných údajov a ochrany pred kybernetickými hrozbami a útokmi,
       7. prijať opatrenia na zabezpečenie nápravy zistení z auditu bezpečnosti,
       8. pravidelne, v lehotách a spôsobom dohodnutým s Objednávateľom, informovať Objednávateľa prostredníctvom o skutočnostiach nevyhnutných pre plnenie podľa tejto Zmluvy Komisie,
       9. zabezpečiť súlad vládneho cloudového riešenia s platnými a účinnými právnymi predpismi v čase jeho odovzdania, najmä so **Zákonom o ITVS**, **Zákonom o KB**, **Zákonom o eGovernmente,** **Zákonom o ochrane osobných údajov a s GDPR**,
       10. riadiť sa pri **Vyhláškou č. 85/2020, Vyhláškou č. 78/2020 a Vyhláškou č. 179/2020**,
       11. dodržiavať bezpečnostné požiadavky špecifikované v **Metodike zabezpečenia** (dostupnou na <https://www.csirt.gov.sk/doc/MetodikaZabezpeceniaIKT_v2.0.pdf>),
       12. riadiť sa pri plnení podľa tejto Zmluvy, ktoré je realizované v rámci projektu Plánu obnovy a odolnosti Slovenskej republiky, Investícia č. 2 „Digitálna transformácia poskytovania služieb verejnej správy“ financovaného z prostriedkov Európskej únie ,
           1. **Metodikou riadenia QAMPR** (dostupnou na <https://www.mirri.gov.sk/sekcie/informatizacia/riadenie-kvality-qa/riadenie-kvality-qa/index.html>),
           2. **Metodikou** **Jednotný dizajn manuál** (dostupnou na <https://www.mirri.gov.sk/sekcie/oddelenie-behavioralnych-inovacii/jednotny-dizajn-manual-elektornickych-sluzieb-verejnej-spravy/index.html>),
           3. **Metodikou Používateľské princípy pre návrh a rozvoj elektronických služieb verejnej správy** (dostupnou na <https://www.mirri.gov.sk/sekcie/oddelenie-behavioralnych-inovacii/index.html> ),
           4. **Metodikou merania nákladovosti TB-ABC** (dostupnou na <https://www.minv.sk/?np-optimalizacia-procesov-vo-verejnej-sprave> ),
           5. **Metodikou identifikácie, vizualizácie a referencovania údajov pri dátovom modelovaní vo verejnej správe** (dostupnou na <https://www.minv.sk/?np-optimalizacia-procesov-vo-verejnej-sprave> ),
       13. zohľadniť povinnosť orgánov verejnej moci a zabezpečiť súlad dodávaného privátneho cloudového riešenia, ktoré je realizované v rámci projektu financovaného z Plánu obnovy a odolnosti Slovenskej republiky  s **Metodickým usmernením** (č. 3639/2019/oDK-1) **o postupe zaraďovania referenčných údajov do zoznamu referenčných údajov vo väzbe na referenčné registre (dostupné na:** <https://datalab.digital/referencne-udaje/>) **a vykonávania postupov pri referencovaní** (dostupnou na <https://datalab.digital/dokumenty/>),
       14. zabezpečiť súlad cloudových služieb poskytovaných v privátnom cloudovom riešení, s **Katalógom služieb a požiadavkami na realizáciu služieb vládneho cloudu** (dostupnou na <https://www.mirri.gov.sk/sekcie/informatizacia/egovernment/vladny-cloud/katalog-cloudovych-sluzieb/index.html> a <https://www.sk.cloud> ),
       15. poskytovať v minimálnom rozsahu:
           1. schváleného **Projektového zámeru,**
           2. schváleného **Prístupu projektu,**
           3. schválenému **Katalógu požiadaviek**.
       16. garantovať cenu za cloudové služby v privátnom cloudovom riešení v súlade s bodom 10 Zmluvy počas celého obdobia platnosti a účinnosti Zmluvy a to takým spôsobom, že nedôjde k žiadnemu navýšeniu ceny za cloudové služby v dôsledku inflácie alebo zvyšovania cien cloudových služieb
    2. Súčasťou plnenia Poskytovateľa podľa tejto Zmluvy je poskytnutie oprávnení za účelom manažovania dostupných cloudových služieb v privátnom cloudovom riešení.
    3. Ak sa budú na strane Poskytovateľa podieľať viaceré subjekty (konzorcium subjektov), práva z tejto Zmluvy voči Objednávateľovi môže uplatňovať výlučne ten subjekt na strane Poskytovateľa, ktorý bude mať podľa osobitnej dohody subjektov postavenie vedúceho subjektu. Subjekty na strane Poskytovateľa si v rámci osobitnej dohody podľa predošlej vety určia a vysporiadajú vzájomné záväzky a oprávnenia vyplývajúce im z tejto Zmluvy. Subjekt, ktorý bude mať postavenie vedúceho subjektu bude vo vzťahu k Objednávateľovi zodpovedať za fakturáciu, odovzdanie, vrátane všetkých a akýchkoľvek úkonov týkajúcich sa plnenia tejto Zmluvy a Objednávateľ bude komunikovať výlučne s ním ohľadom všetkých zmluvných záležitostí. Ten subjekt na strane Poskytovateľa, ktorý má postavenie vedúceho subjektu, je povinný bezodkladne oznámiť túto skutočnosť Objednávateľovi.
    4. Záväzku Poskytovateľa podľa bodu 4.4 tejto Zmluvy zodpovedá záväzok Objednávateľa prevziať a čerpať cloudové služby v cene a v rozsahu a za podmienok dohodnutých ďalej v tejto Zmluve.
    5. Objednávateľ sa zaväzuje, pokiaľ to nevylučujú všeobecne záväzné právne predpisy alebo iné zmluvné záväzky Objednávateľa:
       1. zabezpečiť Poskytovateľovi v primeranom rozsahu potrebné informácie a prípadné konzultácie k postaveniu alebo štatútu, organizačnej štruktúre, procesnému riadeniu a vnútorným predpisom Objednávateľa,
       2. zabezpečiť pre Poskytovateľovi, pri dodržaní bezpečnostných a ďalších predpisov Objednávateľa, nevyhnutné poverenia na plnenie tejto Zmluvy,
       3. sprístupniť, pri dodržaní bezpečnostných a ďalších predpisov Objednávateľa, technickú, komunikačnú a systémovú infraštruktúru, ktorá je nevyhnutná na plnenie podľa tejto Zmluvy, podľa potreby zabezpečiť Poskytovateľovi vzdialený prístupu k infraštruktúre a technológii Objednávateľa,  zabezpečiť Poskytovateľovi na jeho žiadosť včasný prístup k všetkým zariadeniam, ku ktorým je jeho prístup potrebný pre potreby plnenia tejto Zmluvy, vrátane zdrojov energie, elektronickej komunikačnej siete, v rozsahu nevyhnutnom pre riadne a včasné plnenie podľa tejto Zmluvy.
       4. zabezpečiť Poskytovateľovi všetky relevantné legislatívne, metodické, koncepčné, dokumentačné, normatívne a ďalšie materiály, ktoré sú nevyhnutné na plnenie podľa tejto Zmluvy, ak bude Objednávateľ takými informáciami disponovať a Poskytovateľ ich bude potrebovať, to však len za predpokladu, že Poskytovateľ nemá k takýmto materiálom sám prístup a len v rozsahu, v akom si tento prístup nevie Poskytovateľ zabezpečiť sám,
       5. sprístupniť priestory Dátového centra pre účely plnenia tejto Zmluvy, za účelom implementácie technológií privátneho cloudového riešenia a vykonávania prác a úkonov nevyhnutných pre realizáciu tejto Zmluvy
       6. zabezpečiť vstup do priestorov Dátového centra výlučne za prítomnosti Oprávnenej osoby Objednávateľa prípadne v sprievode inej poverenej osoby Objednávateľa,
       7. vykonať všetky úkony, ktoré je možné od neho spravodlivo požadovať pri poskytovaní Súčinnosti Objednávateľa Poskytovateľovi,
       8. informovať Poskytovateľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy, v súvislosti s plnení podľa tejto Zmluvy a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy , a to do 48 (štyridsiatich ôsmich) hodín odkedy sa o nich Objednávateľ dozvedel,
       9. informovať Poskytovateľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy, v súvislosti s plnením podľa tejto Zmluvy a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy,
       10. zabezpečiť odbornú spôsobilosť oprávnených osôb Objednávateľa pre účely tejto Zmluvy
       11. poskytnúť súčinnosť pri implementovaní bezpečnostných a technických opatrení, ktoré sú nevyhnutné na zabezpečenie SLA privátneho cloudového riešenia, pri implementovaní bezpečnostných a technických opatrení na úseku ochrany osobných údajov a ochrany pred kybernetickými hrozbami a útokmi.
29. CLOUDOVĚ SLUŽBY A PRIVÁTNE CLOUDOVĚ RIEŠENIE
    1. Poskytovateľ sa zaväzuje poskytovať cloudové služby riadne, včas, na svoje náklady a na svoje nebezpečenstvo v súlade s požiadavkami Objednávateľa uvedenými v tejto Zmluve, vrátane jej príloh, a v súlade so všeobecne záväznými právnymi predpismi; zaväzuje sa postupovať pri poskytovaní cloudových služieb s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade s jemu známymi záujmami Objednávateľa. Poskytovateľ sa zaväzuje poskytovať cloudové služby vo forme cloudových kreditov na základe vystavenej objednávky Objednávateľa.
    2. Poskytovateľ cloudových služieb v privátnom cloudovom riešení zabezpečí sprístupnenie cloudových služieb vo forme univerzálnych cloudových kreditov v používateľskom prostredí v lehote najneskôr 9 mesiacov odo dňa vystavenia objednávky Objednávateľom. Objednávateľ po podpise Zmluvy vystaví objednávku, ktorej predmetom bude požiadavka na načerpanie zazmluvneného počtu univerzálnych cloudových kreditov. Sprístupnenie cloudových služieb v používateľskom prostredí Objednávateľa prebehne prostredníctvom akceptačného protokolu v súlade s bodom 7 Zmluvy.
    3. Poskytovateľ je povinný zabezpečiť dostupnosť cloudových služieb v  privátnom cloudovom riešení, tak aby bol Objednávateľ oprávnený bez obmedzení čerpať cloudové služby vo forme univerzálnych cloudových kreditov.
    4. Univerzálne cloudové kredity alokované v privátnom cloudovom riešení sú postupne čerpané reálnym využívaním cloudových služieb v privátnom cloudovom riešení. Za využívanie cloudových služieb bude Objednávateľovi zúčtovaný zodpovedajúci počet reálne spotrebovaných univerzálnych cloudových kreditov.
    5. Zúčtovanie univerzálnych cloudových kreditov sa realizuje mesačne na základe vystavenia potvrdenia o spotrebe cloudových kreditov za využívané cloudové služby (položkovito podľa konkrétnej cloudovej služby) v privátnom cloudovom riešení (ďalej len “potvrdenie o spotrebe”). Potvrdenie o spotrebe doručí Poskytovateľ Objednávateľovi vždy do posledného dňa kalendárneho mesiaca nasledujúceho po mesiaci v ktorom sa cloudového služby spotrebovali. Spotrebované univerzálne cloudové kredity sa odpočítajú od celkového načerpaného objemu univerzálnych cloudových kreditov v používateľskom prostredí Objednávateľa.
    6. Objednávateľ je oprávnený počas platnosti a účinnosti Zmluvy využívať výlučne také cloudové služby poskytované Poskytovateľom za predpokladu, že spĺňajú legislatívne požiadavky na poskytovanie vládnych cloudových služieb.
    7. Poskytovateľ sa ako súčasť cloudových služieb v privátnom cloudovom riešení, zaväzuje poskytnúť a dodať na obdobie platnosti a účinnosti Zmluvy technologickú infraštruktúru, prostredníctvom ktorej bude zabezpečovať poskytovanie cloudových služieb v požadovanej kvalite (ďalej len „**technologická infraštruktúra“**).
    8. Poskytovateľ sa zaväzuje inštalovať technologickú infraštruktúru na sídle Dátového centra určeného Objednávateľom. Objednávateľ zabezpečí na účel inštalácie technologickej infraštruktúry prítomnosť súhlas a súčinnosť osoby určenej prenajímateľom Dátového centra, za predpokladu, že takáto podmienka ja vyžadovaný na základe zmluvy o nájme nebytového priestoru (Dátového centra).
    9. Objednávateľ sa zaväzuje informovať Poskytovateľa o potrebe pripojenia privátneho cloudového riešenia ako celku alebo jeho časti do elektronickej komunikačnej siete a Poskytovateľa sa zaväzuje pripojiť privátne cloudové riešenie do elektronickej komunikačnej siete na obdobie podľa pokynov Objednávateľa. Objednávateľ sa zaväzuje pripojiť privátne cloudové riešenie do elektronickej a komunikačnej siete na základe platných a účinných štandardov pripojenie.
    10. Štandardy pre pripojenie do elektronickej komunikačnej siete definovanej Objednávateľom sprístupní Objednávateľ Poskytovateľ minimálne 3 mesiace pred pripojením privátnej cloudovej služby alebo jej časti do elektronickej komunikačnej siete.
30. MIESTO A TERMÍN POSKYTOVANIA PRIVÁTNEHO CLOUDOVĚHO RIEŠENIE CLOUDOVÝCH SLUŽIEB
    1. Ak sa Zmluvné strany nedohodnú inak, miestom poskytovania cloudových služieb v prívatnom cloudovom riešení je Dátové centrum určené Objednávateľom na tento účel. Privátne cloudové riešenie predstavuje súčasť cloudových služieb vládneho cloudu.
    2. Zmluvné strany sa dohodli, že poskytovanie cloudových služieb privátneho cloudového riešenia bude realizované počas platnosti a účinnosti tejto Zmluvy. Dodanie cloudových kreditov, ktoré zodpovedá cloudovým službám bude realizované najneskôr do 90 kalendárnych dní odo dňa podpisu tejto Zmluvy na základe objednávky.
    3. Cloudové kredity zodpovedajúce poskytovaným cloudovým službám a ich využitie respektíve spotreba budú preukazované Objednávateľovi na základe výpisu spotreby cloudových kreditov za poskytnuté cloudové služby podľa cenníka cloudových služieb, ktorý tvorí prílohu č...... Zmluvy, ktorý bude Objednávateľovi generovaný priamo v používateľskom prostredí Objednávateľov.
    4. Zmluvné strany sa dohodli, že lehota uvedená v bode. 6.2 Zmluvy je tiež lehotou na dodanie technologickej infraštruktúry do Dátového centra určeného Objednávateľom. Dodanie technologickej infraštruktúry riadne a včas do Dátového centra určeného Objednávateľom.
    5. Zmluvné strany sa dohodli, že akúkoľvek zmenu týkajúcu sa miesta a termínu poskytovania cloudových služieb v privátnom cloudovom riešení je možné vykonať výlučne na základe uzatvorenia písomného dodatku k tejto Zmluve uzatvoreného v súlade s § 18 Zákona o VO.
31. ODOVZDANIE A PREVZATIE PRIVÁTNEHO CLOUDOVÉHO RIEŠENIA
    1. Odovzdanie a prevzatie cloudových služieb v privátnom cloudovom riešení pozostáva z nasledovných krokov a uskutoční sa v časovom harmonograme, ktorý tvorí prílohu č. [.x.] :
32. Odovzdanie používateľského prostredia v privátnom cloudovom riešení Objednávateľovi
33. Odovzdanie technologickej infraštruktúry do užívania Objednávateľovi
34. Odovzdanie dokumentácie.
    1. Odovzdanie používateľského prostredia v zmysle písm. bode. 7.1 a) Zmluvy sa realizuje prostredníctvom akceptácie používateľského prostredia v privátnom cloudovom riešení, ktorá je dokončený podpísaním akceptačného protokolu oprávnenými osobami Zmluvných strán tejto Zmluvy (ďalej ako „**akceptačný protokol**“). Odovzdaniu podľa 7.1a) predchádza akceptačné testovanie používateľských účtov, ktoré sa zaznamená do zápisnice o akceptačnom testovaní (ďalej len „**zápisnica**“).
    2. Zmluvné strany berú na vedomie, že sú povinné používať zverejnený vzor Akceptačného protokolu (dostupný na: <https://www.mirri.gov.sk/sekcie/informatizacia/riadenie-kvality-qa/riadenie-kvality-qa/index.html> ).
    3. Prílohou akceptačného protokolu je:
       1. **zápisnica o vykonaných akceptačných testoch**, odovzdávaného používateľského prostredia,
       2. **typy používateľských účtov, počet účtov a prístupové údaje k účtom,**
       3. **prezenčné listiny zo školení**, ak boli vykonané pre používateľov prostredia, spolu so školiacim materiálom~~,~~
       4. **dokumenty k používateľskému prostrediu**  (napr.: používateľská príručka, manuál, webinár a pod.), ak takéto dokumenty už neboli súčasťou ponuky predloženej Objednávateľovi.
    4. Odovzdanie technologickej infraštruktúry do užívania Objednávateľovi sa v zmysle bode 7.1 b) sa realizuje podpísaním protokolu o užívaní technologickej infraštruktúry (ďalej len „**protokol o užívaní**“). Objednávateľ neprevezme technologickú infraštruktúru alebo jeho časť, ak takáto časť má zjavné právne a/alebo faktické vady. Technologická infraštruktúra má zjavné faktické vady, ak nezodpovedá deklarovanému popisu riešenia definovaného v prílohe č. [.x.] Zmluvy a/alebo je v rozpore so všeobecne záväznými právnymi predpismi. Technologická infraštruktúra má právne vady ak spolu s inštalovanou technologickou infraštruktúrou nebola doručená dokumentácia.
    5. Odovzdanie dokumentácie sa uskutočňuje na elektronickom zariadení/nosiči dát (USB prenosné zariadenie) alebo na inom vhodnom, dohodnutom nosiči dát a v prípade potreby a požiadavky Objednávateľa aj v jednom vyhotovení v písomnej forme ako „**protokol o akceptovaní dokumentácie**“). Dokumentácia bude akceptovaná nasledovne:
       1. Objednávateľ je oprávnený zaslať pripomienky k dokumentácii v dohodnutom formáte v lehote do 5 (piatich) pracovných dní odo dňa jej odovzdania Objednávateľovi,
       2. Poskytovateľ je povinný pripomienky odborne posúdiť a upraviť dokumentáciu podľa vznesených pripomienok, ktoré nerozširujú predmet plnenia, najneskôr do 5 (piatich) pracovných dní od zaslania pripomienok Objednávateľa podľa písmena a) predchádzajúcej vety. Ak nie je možné niektorú z pripomienok Objednávateľa akceptovať, Poskytovateľov túto skutočnosť bezodkladne oznámi a písomne vysvetlí Objednávateľovi v lehote podľa predchádzajúcej vety,
       3. Objednávateľ je povinný do 3 (troch) pracovných dní od dodania prepracovanej dokumentácie podľa písmena b) preveriť spôsob zapracovania pripomienok a v prípade nesúhlasu v uvedenej lehote zaslať svoje stanovisko Poskytovateľovi, pričom Akceptačný protokol nemôže byť podpísaný.
    6. Akceptačný protokol, protokol o užívaní a protokol o akceptovaní dokumentácie sa vyhotovuje v 4 (štyroch) vyhotoveniach, z ktorých 2 (dve) vyhotovenia sa určené pre Objednávateľa a 2 (dve) vyhotovenia sú určené pre Poskytovateľa.
    7. Odovzdanie technologického prostredia, technologickej infraštruktúry do užívania a dokumentácie sa uskutočnia v súlade s časovým harmonogramom Zmluvy, a to tak aby najneskôr 90 dní odo dňa nadobudnutia účinnosti Zmluvy došlo k začatiu poskytovania cloudových služieb v privátnom cloudovom riešení. Pri odovzdaní technologickej infraštruktúry do Dátového centra určeného Objednávateľom, je Objednávateľ povinný zabezpečiť súčinnosť prenajímateľa Dátového centra. Porušenie tejto povinnosti Objednávateľa nie je omeškaním Poskytovateľa s plnením povinnosti podľa tejto Zmluvy.
    8. Ak má technologická architektúra vady Objednávateľ uvedie a popíše všetky identifikované právne a/alebo zjavné faktické vady (ďalej len „**vady technologickej architektúry**“) v protokole o užívaní a určí lehotu na odstránenie vád v protokole o užívaní. Poskytovateľ odstráni vady technologickej infraštruktúry do 30 dní odo dňa podpisu protokolu o užívaní. Ak nedôjde k odstráneniu vady technologickej infraštruktúry v tejto lehote, Objednávateľ môže opätovne jeden krát vyzvať Poskytovateľa na odstránenie vady technologickej infraštruktúry alebo môže rozhodnúť o odstúpení od zmluvy.
35. MANAŽOVANIE PRIVÁTNEHO CLOUDOVÉHO RIEŠENIA
    1. Manažovanie privátneho cloudového riešenia sa začína na strane Objednávateľa momentom podpísania akceptačného protokolu k používateľskému prostrediu v súlade s bodom 7 Zmluvy.
    2. Manažovaním privátneho cloudového riešenia sa rozumie správa a manažment privátneho cloudového prostredia ako celku v rozsahu:
36. definovania typov používateľských účtov, počtu účtov
37. správy prístupov do používateľských účtov,
38. manažovania spotreby univerzálnych cloudových kreditov v závislosti od využívania cloudových služieb
39. monitorovania a reportovania využívania cloudových služieb a tomu zodpovedajúcich výpočtových zdrojov
40. vedenia zoznamu dostupných cloudových služieb pre privátne cloudové riešenie, aktualizácia zoznamu dostupných cloudových služieb a vyradenie starých nepoužívaných cloudových služieb zo zoznamu cloudových služieb
41. definovania road mapy cloudových služieb privátneho cloudového riešenia.
    1. Zmluvné strany sa dohodli, že Objednávateľ určí na účely manažovania cloudových služieb v privátnom cloudovom riešení osobu, ktorá bude zodpovedať za manažovanie používateľského prostredia,  administráciu prístupov, účtov a ďalšie úkony týkajúce sa privátneho cloudového riešenia. Osobe zodpovedná za manažovanie cloudových služieb bude písomné oznámená Poskytovateľovi do 30 dní odo dňa nadobudnutia účinnosti Zmluvy.
42. ZÁRUKA A ODSTRAŇOVANIE VÁD TECHNOLOGICKEJ INFRAŠTRUKTÚRY
    1. Poskytovateľ podpisom Zmluvy preberá zodpovednosť za to, že technologická infraštruktúra ku dňu podpisu protokolu o užívaní a počas záručnej doby určenej osobitne pre technologickú infraštruktúru je bez vád, t. j. najmä zodpovedá funkčným a technickým vlastnostiam opísaným v  prílohe č. [.x.] Zmluvy.
    2. Poskytovateľ vzhľadom na charakter Zmluvy poskytuje záruku k technologickej infraštruktúre, ktorá je nevyhnutná pre plnenie Zmluvy ako celku počas celého obdobia trvania Zmluvy.
    3. Poskytovateľ zaručí, že technologická infraštruktúra v čase odovzdania právne vady, predovšetkým nie je zaťažený právami tretích osôb z priemyselného alebo iného duševného vlastníctva. Poskytovateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Poskytovateľom alebo jeho subdodávateľov podľa tejto Zmluvy.
    4. Poskytovateľ zaručí, že k technologickej infraštruktúre alebo jeho časti neexistujú v čase jeho odovzdania Objednávateľovi akékoľvek právne nároky tretích strán vyplývajúce zo zmlúv s tretími stranami a že technologická infraštruktúra nie je predmetom vecného bremena alebo iného obdobného právneho vzťahu, ktorý by prípadne obmedzil Objednávateľa v užívaní technologickej infraštruktúre.
    5. Objednávateľ je povinný oznámiť Poskytovateľovi vady technologickej infraštruktúry podľa tohto článku Zmluvy kedykoľvek do uplynutia záručnej doby podľa tejto Zmluvy, a to bez zbytočného odkladu po tom, kedy sa Objednávateľ o výskyte vady technologickej infraštruktúry dozvedel. Objednávateľ je oprávnený požadovať od Poskytovateľa bezplatné odstránenie vady technologickej infraštruktúry, na ktorú sa vzťahuje záruka podľa tejto Zmluvy, v lehote 30 kalendárnych dní, ak sa Zmluvné strany nedohodnú na osobitnej lehote. Pre odstránenie pochybností, odstránením vady technologickej infraštruktúry sa rozumie trvalé vyriešenie tejto vady alebo poskytnutie náhradného riešenia, to však len na dobu do uplynutia lehoty na trvalé vyriešenie tejto vady v zmysle tejto Zmluvy. Poskytovateľa je povinný reagovať na nahlásenú vadu technologickej infraštruktúry v lehote stanovenej v zmysle predchádzajúcej vety.
    6. Zmluvné strany sa zaväzujú potvrdiť odstránenie vady technologickej infraštruktúry v zápisnici o odstránení vady podpísanej oboma Zmluvnými stranami, v ktorej uvedú aj predmet vady technologickej infraštruktúry, spôsob a čas jej odstránenia.
43. CENA CLOUDOVÝCH SLUŽIEB A PLATOBNÉ PODMIENKY
    1. Zmluvné strany sa dohodli na určení maximálnej ceny za poskytnuté cloudové služby v privátnom cloudovom riešení na základe tejto Zmluvy v celkovej sume [.x.] EUR (slovom: [.x.] eur) vrátane DPH, z ktorej cena za poskytnuté cloudové služby bez DPH predstavuje sumu [.x.]EUR (slovom: [.x.] eur) a DPH predstavuje sumu [.x.] EUR (slovom: [.x.] eur). Maximálna celková cena predmetu Zmluvy je bez možnosti jej navýšenia zahŕňajúca akékoľvek a všetky náklady na vykonanie predmetu Zmluvy (ďalej len „**Cena za cloudové služby**“).
    2. Cena za cloudové služby zodpovedá cene za príslušný počet univerzálnych cloudových kreditov, ktoré Poskytovateľ sprístupní Objednávateľovi za požadované cloudové služby v privátnom cloudovom riešení. Cena za cloudové služby je súčinom položiek:

* Počet univerzálnych cloudových kreditov,
* Cena jedného univerzálneho cloudového kreditu.
  1. Poskytovateľ sa podpisom Zmluvy zaväzuje fixovať čiastkové ceny cloudových služieb s výnimkou cien nových cloudových služieb, na celé obdobie platnosti a účinnosti Zmluvy. Celý cenník cloudových služieb ktoré budú využívané v privátnom cloudovom riešení tvorí prílohu č.: [.x.]. Cenník cloudových služieb v zmysle predchádzajúcej vety je cenníkom Poskytovateľa nie iných poskytovateľov cloudových služieb.
  2. Zmluvné strany sa dohodli, že Poskytovateľ oznámi aspoň jeden krát za 3 mesiace Objednávateľovi nové publikované („release“) cloudové služby, vrátane ich ceny, ak nové cloudové služby boli publikované. Cena nových cloudových služieb bude Objednávateľom akceptované alebo odmietnutá písomne prostredníctvom oznámenia o akceptovaní/odmietnutí. Zmluvné strany sa dohodli, že aktualizovaný cenník obsahujúci nové cloudové služby bude zapracovaný do Dodatku, ktorý budú Zmluvné strany realizovať.
  3. Poskytovateľ sa podpisom zmluvy zaväzuje nezvyšovať cenník cloudových služieb o mieru inflácie v príslušnom kalendárnom roku.
  4. Zmluvné strany sa dohodli, že celková cena za cloudové služby je ustanovená v detailnom rozpočte stanovenom v prílohe č.: [.x.].
  5. Cena za poskytnuté cloudové služby predstavuje odplatu za splnenie všetkých zmluvných záväzkov Poskytovateľa vyplývajúcich z tejto Zmluvy a zahŕňa všetky náklady a výdavky Poskytovateľa na riadne a včasné poskytnuté cloudové služby v privátnom cloudovom riešení, ako aj cenu za oprávnenia používať cloudové licencie vrátane technologickej infraštruktúry bez obmedzení počas platnosti a účinnosti tejto Zmluvy.
  6. Cena za poskytnuté cloudové služby v privátnom cloudovom riešení bude uhradená jednorázovo na základe faktúry doručenej Poskytovateľom objednávateľovi v lehote 30 kalendárnych dní odo dňa účinnosti tejto zmluvy.
  7. Výdavky vo faktúre musia byť rozdelené do jednotlivých položiek s jednotkovými cenami zaokrúhlenými na 2 (dve) desatinné miesta s jednoznačnou identifikáciou, ktorej položky rozpočtu podľa prílohy č. [.x.] tejto Zmluvy sa predmetná fakturovaná čiastka týka.
  8. Poskytovateľ je povinný preukazovať Objednávateľovi využívanie cloudových služieb v privátnom cloudovom riešení prepočtom na počet kreditov, ktoré boli prostredníctvom týchto služieb spotrebované do 1posledného dňa kalendárneho mesiaca nasledujúceho po kalendárnom mesiaci, v ktorom sa služby využívali.
  9. Splatnosť faktúr je 60dní odo dňa ich doručenia Objednávateľovi, za predpokladu, že faktúra bude spĺňať všetky náležitosti v zmysle bodu 10.12 Zmluvy. Objednávateľ je povinný uhradiť Poskytovateľovi fakturovanú sumu prevodom na bankový účet Poskytovateľa uvedený na faktúre, pričom na faktúre musí byť uvedený účet Poskytovateľa, uvedený v záhlaví tejto Zmluvy. Všetky poplatky súvisiace s bankovým prevodom znáša Objednávateľ. Faktúra sa považuje za uhradenú dňom pripísania fakturovanej sumy na účet Poskytovateľa.
  10. Faktúra vystavená Poskytovateľom musí byť Objednávateľovi doručená prostredníctvom ústredného portálu verejnej správy elektronickou formou alebo v elektronickej podobe na adresu: fakturacia@mirri.gov.sk musí obsahovať náležitosti v zmysle relevantných všeobecne záväzných právnych predpisov, najmä však zákona č. 222/2004 Z. z. o dani z pridanej hodnoty v platnom znení a v zmysle zákona č. 431/2002 Z. z. o účtovníctve v znení neskorších predpisov a uvedenie informácie o tom, že sa týka Investície č. 2 POO: Digitálna transformácia poskytovania služieb verejnej správy. V prípade jej neúplnosti alebo nesprávnosti je Objednávateľ oprávnený vrátiť ju Poskytovateľovi na opravu alebo doplnenie; v takom prípade nová lehota splatnosti začne plynúť až dňom doručenia opravenej  faktúry Objednávateľovi.
  11. Platba faktúry podľa tejto Zmluvy bude uskutočnená bezhotovostným prevodom na účet Poskytovateľa uvedený v príslušnej faktúre. Faktúra sa považuje za uhradenú dňom pripísania finančných prostriedkov na účet Poskytovateľa.
  12. Zmluvné strany sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo súvislosti s touto Zmluvou alebo plnením záväzkov podľa tejto Zmluvy .

1. LICENCIA
   1. Poskytovateľ udeľuje Objednávateľovi nevýhradný, celosvetový a obmedzený súhlas používať cloudové služby v privátnom cloudovom riešení výlučne v súlade a v rozsahu podľa licenčných podmienok Poskytovateľa pre cloudové služby (ďalej len „**licencia ku cloudovým službám**“).
   2. Poskytovateľ udeľuje nevýhradný, celosvetový a obmedzený súhlas používať technologickú infraštruktúru vrátane inštalovaného softvéru v súlade a v rozsahu podľa licenčných podmienok Poskytovateľa pre technologickú infraštruktúru a softvér inštalovaný na technologickej infraštruktúre. (ďalej len „**licencia k technologickej infraštruktúre**“).
   3. Poskytovateľ sa pre účely  tejto Zmluvy zaväzuje informovať o takých aktualizáciách cloudových služieb, ktoré by mohli mať dopad na používanie cloudových služieb v privátnom cloudovom riešení Objednávateľom.
   4. Licencia ku cloudovým službám a licencia k technologickej infraštruktúre (ďalej len „**licencia**“) je definovaná v licenčné podmienky Poskytovateľa, ktoré sú prílohou č. [.x.] tejto Zmluvy.
   5. Poskytovateľ sa zaväzuje spolupracovať s Objednávateľom počas trvania Zmluvy a vyvinúť maximálne úsilie a súčinnosť z jeho strany tak, aby boli cloudové služby v privátnom cloudovom riešení poskytované bez akýchkoľvek prekážok podľa pokynov Objednávateľa.
   6. Zmluvné strany sa dohodli, že účinnosť licencie podľa tohto bodu Zmluvy nastáva prevzatím Poskytovaných cloudových služieb v súlade s bodom 7 Zmluvy; do tej doby je Objednávateľ oprávnený použiť predmet Zmluvy v rozsahu a spôsobom nevyhnutným na vykonanie akceptácie. Udelenie licencie nemožno zo strany Poskytovateľa vypovedať a jej účinnosť trvá počas platnosti a účinnosti tejto Zmluvy, ak sa nedohodnú Zmluvné strany výslovne inak.
   7. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Zmluvy.
   8. Ak sú s použitím cloudových služieb v privátnom cloudovom riešení a s používaním technologickej infraštruktúry, spojené akékoľvek poplatky, je Poskytovateľ povinný v súlade s bodom 10 tejto Zmluvy riadne uhradiť všetky tieto poplatky za celú dobu trvania Zmluvy a tiež počas trvania záručnej doby.
2. OCHRANA DÁT A OSOBNÝCH ÚDAJOV
   1. Ak Poskytovateľ pri plnení predmetu Zmluvy bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 GDPR a § 5 písm. p) Zákona o ochrane osobných údajov, Zmluvné strany sa zaväzujú uzatvoriť sprostredkovateľskú zmluvu v zmysle čl. 28 GDPR a § 34 Zákona o ochrane osobných údajov. V sprostredkovateľskej zmluve podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so zákonom o ochrane osobných údajov. Poskytovateľ je oprávnený spracúvať pri plnení tejto Zmluvy v mene Objednávateľa osobné údaje najskôr po ukončení etapy vývoja a testovania.
   2. Poskytovateľ cloudových služieb v privátnom cloudovom riešení za účelom naplnenia čl. 32 GDPR vypracuje bezpečnostný projekt, v rámci ktorého definuje všetky bezpečnostné, technické a iné opatrenia, za účelom ochrany osobných údajov spracovávaných cloudovými službami v privátnom cloudovom riešení. Čl. 32 GDPR aplikuje Poskytovateľ rovnako aj na akékoľvek iné dáta neosobného charakteru, ktoré má Objednávateľ k dispozícii.
   3. Poskytovateľ cloudových služieb podpisom Zmluvy deklaruje že príjme také bezpečnostné, technické a iné opatrenia, ktoré prestavujú záruky zabraňujúce zneužitiu osobných ako aj neosobných údajov alebo nezákonnému prístupu a prenosu k osobným a neosobným údajom.
   4. Poskytovateľ cloudových služieb v privátnom cloudovom riešení vyhlasuje a zaväzuje sa za žiadnych okolností nerealizovať akýkoľvek prenos osobných údajov do tretích krajín alebo medzinárodným organizáciám bez ohľadu na skutočnosť, že treťou krajinou, medzinárodnou organizáciou alebo nimi určeným štátnym orgánom boli dodržané primerané záruky ochrany osobných údajov.
   5. Zmluvné strany sú povinné zaviazať mlčanlivosťou o osobných údajoch a ďalšími povinnosťami v súlade s článkom 29 a článkom 32 ods. 4 GDPR fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
   6. Zmluvné strany sú povinné zachovávať mlčanlivosť o dátach, ktoré získali v súvislosti s plnením tejto Zmluvy a získané výstupy, ktorých predmetom alebo obsahom sú dáta, nesmú ďalej použiť na iné účely ako plnenie jej predmetu, okrem prípadu poskytnutia dát odborným poradcom Poskytovateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody so Poskytovateľom alebo subdodávateľom Poskytovateľa ak sa podieľa na plnení predmetu tejto Zmluvy, a ak je to potrebné na účely plnenia zmluvných povinností Poskytovateľa podľa tejto Zmluvy.
   7. Povinnosť Poskytovateľa a Objednávateľa zachovávať mlčanlivosť o dôverných  informáciách, ktoré získali v súvislosti s plnením tejto Zmluvy sa nevzťahuje na informácie, ktoré:
      1. boli zverejnené už pred podpisom tejto Zmluvy,
      2. sa stanú všeobecne a verejne dostupné po podpise tejto Zmluvy z iného dôvodu, ako z dôvodu porušenia povinností podľa tejto Zmluvy ,
      3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu,
      4. boli získané Poskytovateľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
   8. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto bodu Zmluvy. V  rozsahu zaisťujúcom splnenie povinnosti mlčanlivosti podľa tohto bodu Zmluvy, Poskytovateľ uzatvorí s každým jeho subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Poskytovateľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy , o povinnosti mlčanlivosti.
   9. Zmluvné strany sa zaväzujú užívať Dôverné informácie výlučne na účel, na ktorý im boli poskytnuté a zároveň sa zaväzujú ich ochraňovať najmenej s rovnakou starostlivosťou ako ochraňujú vlastné Dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom, ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia Dôverné informácie druhej Zmluvnej strany tretej osobe.
3. OPRÁVNENÉ OSOBY
   1. Poskytovateľ sa zaväzuje do piatich (5) pracovných dní od podpisu tejto Zmluvy vymenovať oprávnenú osobu, ktorá bude počas účinnosti tejto Zmluvy oprávnená konať za Poskytovateľa vo veciach súvisiacich s plnením tejto Zmluvy a v tej istej lehote písomne oznámiť Objednávateľovi jej meno a kontaktné údaje.
   2. Objednávateľ sa zaväzuje do piatich (5) pracovných dní od podpisu tejto Zmluvy vymenovať oprávnenú osobu, ktorá bude počas účinnosti tejto Zmluvy oprávnená konať za Objednávateľa vo veciach súvisiacich s plnením tejto Zmluvy a v tej istej lehote písomne oznámiť Poskytovateľovi jej meno a kontaktné údaje.
   3. Prostredníctvom určených oprávnených osôb Zmluvné strany:
      1. zabezpečia vzájomnú komunikáciu Zmluvných strán týkajúcu sa všetkých záležitostí týkajúcich sa plnenia tejto Zmluvy ,
      2. plnia vymedzené úlohy Zmluvných strán podľa tejto Zmluvy,
      3. uskutočnia všetky organizačné záležitosti s ohľadom na všetky aktivity a činnosti súvisiace s plnením tejto Zmluvy ,
      4. zabezpečia koordináciu jednotlivých aktivít a činností Zmluvných strán súvisiacich s plnením tejto Zmluvy,
      5. sledujú priebeh plnenia tejto Zmluvy ,
      6. navrhujú potrebné zmeny technických riešení a technickej povahy v zmysle tejto Zmluvy a
      7. zabezpečia vzájomnú spoluprácu a súčinnosť.
   4. Zmena oprávnených osôb Zmluvných strán v zmysle tohto bodu Zmluvy sa vykoná prostredníctvom písomného oznámenia o zmene oprávnenej osoby adresovaného jednou zo Zmluvných strán druhej Zmluvnej strane.
4. SÚČINNOSŤ POSKYTOVATEĽA
   1. Poskytovateľ sa zaväzuje spolupracovať s Objednávateľom počas poskytovania cloudových služieb v privátnom cloudovom riešení a vyvinúť maximálne úsilie a súčinnosť z jeho strany tak, aby boli poskytnuté cloudové služby v súlade s touto Zmluvou.
   2. Súčinnosť poskytovateľa spočíva najmä ale nie výlučne v nasledovných činnostiach a úkonoch:
      1. pri vykonávaní úkonov súvisiacich so správou bezpečnosti cloudových službách privátneho cloudového riešenia vrátane bezpečnosti technologickej infraštruktúry,
      2. pri kontrolných úkonoch realizovaných oprávnenými osobami za účelom kontroly dodržiavania predpisov na úseku bezpečnosti zabezpečiť prítomnosť odborného personálu, vrátane sprístupnenia dokumentácie na vyžiadanie,
      3. v prípadoch auditných zistení spočívajúcich v charaktere cloudových službách alebo technologickej infraštruktúry zabezpečiť bezodkladné riešenie zistení, vysvetlenie alebo vyjadrenie k auditným zisteniam,
      4. v prípade certifikačných schém a procesov, poskytnúť prístup, odborný dohľad a dokumentáciu za účelom úspešného absolvovania procesu certifikácie,
      5. poskytnúť na vyžiadanie existujúce auditné správy a schválené certifikácie za účelom kontroly a nahliadnutia do dokumentácie,
      6. v zabezpečení integrácie a pripojenia do SIEM (security and event management systém) softvéru,
      7. realizovať certifikáciu alebo audit informačnej a kybernetickej bezpečnosti technologickej infraštruktúry a poskytovaných cloudových služieb (na to určenou autoritou), ktorý realizuje Poskytovateľ vo vlastnom mene a na vlastný účet, výlučne za účasti osôb určených Objednávateľom pri protokolárnom zaznamenaní,
      8. v prípade havárie technologickej infraštruktúry reagovať aj mimo SLA určených obchodnými podmienkami Poskytovateľa a to bezodkladne ako dôjde k havárii,
      9. poskytovať pravidelné konzultácie na úrovni account security lead, accound delivery lead,
      10. poskytnúť informácie o vstupe Poskytovateľa (oprávnených osôb Poskytovateľa) do technologickej infraštruktúry a to osobne fyzicky alebo prostredníctvom vzdialeného prístupu (minimálne 24 hodín pred vstupom)
      11. poskytnúť informácie o odstávkach plánovaných na technologickej infraštruktúre a to najmenej 14 pracovných dní pred realizáciou odstávky,
      12. pri odpojení technologickej infraštruktúry z elektronickej komunikačnej siete, definovať procesné postupy a scenáre pre odpojenie z elektronickej komunikačnej siete.
   3. Poskytovateľ sa zaväzuje strpieť výkon kontroly/auditu/overovania oprávnenými osobami v zmysle predchádzajúceho bodu t Zmluvy v súvislosti s poskytovanými cloudovými službami v privátnom cloudovom riešení a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy, ako aj v termínoch stanovených pre Objednávateľa.
   4. Oprávnenými osobami v zmysle predchádzajúcej vety sú:
      1. zástupcovia Objednávateľa a ním poverené osoby,
      2. zástupcovia príslušného orgánu oprávneného na výkon kontrolu nakladania s finančnými prostriedkami z POO štátneho rozpočtu,
      3. Najvyšší kontrolný úrad Slovenskej republiky, Úrad pre verejné obstarávanie, Úrad vládneho auditu, Európsky úrad boja proti podvodom (OLAF),
      4. orgán auditu, jeho spolupracujúce orgány a nimi poverené osoby,
      5. splnomocnení zástupcovia Európskej komisie a Európskeho dvora audítorov,
      6. osoby prizvané alebo poverené orgánmi uvedenými v písm. a) až e) v súlade s príslušnými právnymi predpismi Slovenskej republiky a Európskej únie,
      7. subjekty definované v Zákone o mechanizme,
      8. vecne príslušná autorita v zmysle Zákona o KB a Zákona o ochrane osobných údajov,
   5. Poskytovateľ sa zaväzuje, že pri predčasnom ukončení tejto Zmluvy zo strany Objednávateľa a zmene subjektu na strane Poskytovateľa, poskytne Objednávateľovi alebo subjektu určenému Objednávateľom primeranú súčinnosť pri prechode na nový subjekt na strane Poskytovateľa, najmä v oblasti architektúry a integrácie informačných systémov a informuje nový subjekt na strane Poskytovateľa o všetkých procesných a iných úkonoch pri plnení tejto Zmluvy so zreteľom na úkony týkajúce sa odovzdania používateľského prostredia a užívania technologickej infraštruktúr v súlade s bodom 7 tejtoZmluvy. Poskytovateľ je povinný poskytnúť súčinnosť novému subjektu na strane Poskytovateľa podľa tohto bodu v období maximálne 6 (šesť) mesiacov od predčasného ukončenia tejto Zmluvy a v rozsahu minimálne 40 hodín konzultácií a ďalších činností/úkonov v za kalendárny mesiac. Objednávateľ a Poskytovateľ môžu za týmto účelom podpísať Dohodu o zabezpečení súčinnosti, ktorej predmetom bude poskytnutie súčinnosti tretej strane, teda novému subjektu na strane Poskytovateľa.
   6. Poskytovateľ sa zaväzuje poskytnúť súčinnosť v zmysle predchádzajúceho bodu Zmluvy, najmä v oblasti:
5. podpory a prípravy verejného obstarávania za účelom vysúťaženia nového Poskytovateľa (najmä vo forme konzultácií zo strany súčasného Poskytovateľa),
6. nevyhnutnej podpory nového Poskytovateľa po podpise Zmluvy (najmä vo forme zaškolenia zamestnancov nového Poskytovateľa),
7. konkrétnych konzultácii vzťahujúcim sa k plnenie podľa tejto Zmluvy, a to až do nadobudnutia účinnosti zmluvy s novým poskytovateľom.
   1. Objednávateľ a Poskytovateľ sa dohodli, že súčinnosť Poskytovateľa v zmysle tohto boduZmluvy je súčasťou ceny za cloudové služby.
8. KOMUNIKÁCIA ZMLUVNÝCH STRÁN
   1. Zmluvné strany sa dohodli, že ich vzájomná komunikácia ohľadom akejkoľvek záležitosti týkajúcej sa tejto Zmluvy bude vykonávaná prostredníctvom oprávnených osôb Zmluvných strán podľa bodu 14 tejto Zmluvy.
   2. Zmluvné strany sa ďalej dohodli, že bežná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) bude vykonávaná prostredníctvom emailu. Komunikácia Zmluvných strán, ktorá  má povahu právneho úkonu (napr. odstúpenie od zmluvy, uplatnenie zmluvnej pokuty, oznámenie o nových cloudových služieb, oznámenia o odmietnutí cloudových služieb a pod.) bude vykonávaná písomne v listinnej podobe s doporučeným doručovaním druhej zmluvnej strane prostredníctvom poštovej služby alebo kuriérskej služby, prípadne elektronicky formou zaručeného elektronického podpisu s pripojením kvalifikovaného certifikátu alebo elektronickou pečaťou s pripojením mandátneho certifikátu.
9. OCHRANA ZAMESTNANCOV POSKYTOVATEĽA A SUBDODÁVATEĽOV
   1. Poskytovateľ pri plnení tejto Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Poskytovateľ je povinný vykonať všetky nevyhnutné opatrenia, aby zabezpečil v súvislosti s plnením tejto Zmluvy bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia tejto Zmluvy.
   2. Poskytovateľ je povinný v súvislosti s plnením tejto Zmluvy vykonať opatrenia a určiť postupy na zaistenie bezpečnosti svojich zamestnancov a subdodávateľov a zabezpečiť prostriedky potrebné na ochranu života a zdravia zamestnancov v mieste plnenia tejto Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je Poskytovateľa povinný informovať Objednávateľa a ďalšie osoby zdržujúce sa na mieste plnenia tejto Zmluvy.
   3. Objednávateľ je povinný v mieste plnenia tejto Zmluvy zabezpečiť pracovné podmienky súladné s pravidlami bezpečnosti a ochrany zdravia práci. Na vstup do miesta dodania predmetu Zmluvy je oprávnený Objednávateľ a ním určené oprávnené osoby na strane jednej a Poskytovateľ a ním určené oprávnené osoby. V prípade Oprávnených osôb na strane Poskytovateľa, Poskytovateľ zabezpečí, že pôjde o zamestnanca v pracovnom pomere alebo obdobnom pracovnoprávnom vzťahu s Poskytovateľom, nie zamestnancov partnera alebo subdodávateľa v obchodnom vzťahu s Poskytovateľom. Zamestnanec Poskytovateľa musí byť občanom Európskej únie a musí ovládať plynule slovom aj písmom Slovenský jazyk alebo Český a Anglický jazyk.
   4. Za účelom realizácie oprávnenia vstupu na miesto dodania predmetu Zmluvy je nevyhnutné aby oprávnené osoby (zamestnanci) oboch Zmluvných strán musia absolvovať bezpečnostnú previerku minimálne na úrovni [.x.].
   5. Poskytovateľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia tejto Zmluvy, ktoré by pri práci mohli ohroziť bezpečnosť alebo zdravie zamestnancov Poskytovateľa, zamestnancov Objednávateľa alebo tretích osôb, o ktorých sa dozvedel v súvislosti s plnením tejto Zmluvy.
   6. Poskytovateľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Poskytovateľa alebo inej osoby konajúcej v mene Poskytovateľa), ktorá sa stala v súvislosti s plnením tejto Zmluvy v priestoroch Objednávateľa a ktorá sa týka ochrany zamestnancov Poskytovateľa. Povinnosť Poskytovateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením tejto Zmluvy, ale došlo k nej na pracoviskách Objednávateľa.
   7. Poskytovateľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a  iných normatívnych aktov na zaistenie bezpečnosti a ochrany zdravia pri práci.
10. ZODPOVEDNOSŤ ZA ŠKODU A NÁHRADA ŠKODY
    1. Poskytovateľ znáša zodpovednosť za škodu spôsobenú nedostupnosťou cloudových služieb poskytovaných v privátnom cloudovom riešení v Dátovom centre určenom Objednávateľom, ktorá je v rozpore s SLA cloudových služieb Poskytovateľa podľa Prílohy [x] tejto Zmluvy , bez ohľadu na zavinenie.
    2. Poskytovateľ znáša zodpovednosť za škodu spôsobenú vadou technologickej infraštruktúry, ktorá spôsobila výpadok/nedostupnosť služieb štátnej a verejnej správy mimo termín plánovanej odstávky, tzn. že došlo k nedostupnosti technologickej infraštruktúry, ktorá spôsobila nedostupnosť služieb štátnej a verejnej správy.
    3. Každá zo Zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy. Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
    4. Poskytovateľ zodpovedá za škodu spôsobenú Objednávateľovi jeho zamestnancami a/alebo subdodávateľmi, pričom ustanovenia Zákonníka práce o zodpovednosti zamestnancov za škodu alebo ustanovenia Obchodného zákonníka o náhrade škody aplikovateľné na škodu spôsobenú subdodávateľmi, týmto nie sú dotknuté.
    5. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou, pričom je povinný bez zbytočného odkladu písomne upozorniť Objednávateľa na nevhodnú povahu pokynov a/alebo podkladov poskytnutých Objednávateľom s adekvátnym odôvodnením nevhodnosti povahy takýchto pokynov a/alebo podkladov, ak mohol túto nevhodnosť zistiť pri vynaložení odbornej starostlivosti. Ak Poskytovateľ písomne neupozorní Objednávateľa na nevhodnosť pokynov, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá za škodu, ktorá vznikla v dôsledku nevhodného pokynu alebo podkladu zo strany Objednávateľa, ak Poskytovateľ bezodkladne písomne upozornil Objednávateľa na nevhodnosť tohto pokynu alebo podkladu a Objednávateľ na takom pokyne alebo podklade naďalej trval.
    6. Ak nevhodné pokyny a/alebo podklady dané Objednávateľom prekážajú v riadnom plnení povinností Poskytovateľa podľa tejto Zmluvy, je Poskytovateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy s použitím jeho podkladov a pokynov. O dobu, po ktorú bolo potrebné plnenie povinností Poskytovateľa podľa tejto Zmluvy prerušiť sa predlžuje lehota určená na ich splnenie. Poskytovateľ má takisto nárok na úhradu preukázaných a odôvodnených nákladov spojených s prerušením plnenia jeho povinností podľa tejto Zmluvy za podmienok uvedených v tomto bode alebo s použitím nevhodných podkladov Objednávateľa do doby, keď sa ich nevhodnosť mohla zistiť; uvedené neplatí, ak Poskytovateľ Objednávateľa na nevhodnosť pokynov Objednávateľa neupozornil a nevhodnosť mohol zistiť pri vynaložení odbornej starostlivosti.
    7. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy.
    8. Poskytovateľ nie je oprávnený zabezpečiť plnenie tejto Zmluvy alebo jej časti prostredníctvom subdodávateľov v súlade s podmienkami verejného obstarávania a touto Zmluvou.
    9. V prípade okolností vyššej moci, ktorou sa rozumie prekážka, ktorá nastala nezávisle od vôle povinnej zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a tiež že by v čase vzniku záväzku túto prekážku predvídala, zmluvná strana, ktorá nesplní svoje povinnosti z tejto Zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, ak vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od Zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode tejto Zmluvy a o čas nevyhnutný na odstránenie ich následkov.
11. REGISTER PARTEROV VEREJNÉHO SEKTORA
    1. Poskytovateľ v zmysle § 2 ods. 5 písm. e) Zákona o VO je povinní byť zapísaný do registra partnerov verejného sektora, a to počas celej doby trvania ich účasti na plnení tejto Zmluvy. Objednávateľ je oprávnený kedykoľvek počas platnosti a účinnosti Zmluvy požadovať preukázanie skutočnosti podľa prvej vety tbodu Zmluvy.
    2. Poskytovateľ zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod vo svojej spoločnosti, ako aj  overovanie identifikácie konečného užívateľa výhod v zmysle § 11 Zákona o registri partnerov verejného sektora.
12. SANKCIE A ZMLUVNÉ POKUTY
    1. Objednávateľ je oprávnený požadovať od Poskytovateľa zmluvnú pokutu vo výške:
       1. **0,25 %** z celkovej ceny za cloudové služby za každý (aj začatý) deň omeškania, ak je Poskytovateľ v omeškaní so splnením povinnosti začať poskytovať cloudové služby v privátnom cloudovom riešení riadne a včas v termíne špecifikovanom v časovom harmonograme podľa prílohy č. [.x.] tejto Zmluvy,
       2. **0,25 %** z ceny za poskytnuté cloudové služby, za každý (aj začatý) deň omeškania, ak je Poskytovateľ v omeškaní so splnením povinnosti poskytnúť súčinnosť podľa bodu 15 tejto Zmluvy,
       3. **0,10 %** z ceny za poskytnuté cloudové služby, za každý (aj začatý) deň omeškania, ak je Poskytovateľ v omeškaní so splnením povinnosti podľa bodu. 7 tejto Zmluvy,
       4. **10. 000, EUR (slovom: desaťtisíc eur)**, za každý (aj začatý) deň omeškania, ak je Poskytovateľ v omeškaní so splnením povinnosti odstrániť vadu technologickej infraštruktúry podľa tejto Zmluvy,
       5. **10.000,- EUR** (slovom*: päťsto eur*) za každý deň existencie dôvodu vzniku práva na odstúpenie od tejto Zmluvy, ak vzniklo právo na odstúpenie od zmluvy podľa § 15 ods. 1 Zákona o registri partnerov verejného sektora alebo § 19 ods. 3 Zákona o VO,
       6. **1.000,- EUR** (slovom: tisíc eur) za každý (aj začatý) deň omeškania, ak Poskytovateľ porušil povinnosť poskytnúť záruku v zmysle bodu 9 tejto Zmluvy,
       7. **10 %** z celkovej ceny cloudových služieb, ak Poskytovateľ poruší povinnosť zabezpečiť dostupnosť cloudových služieb podľa SLA pre cloudové služby poskytované v privátnom cloudovom riešení ako aj SLA celého privátneho cloudového riešenia podľa tejto Zmluvy,
       8. **5 %** z cena poskytovaných cloudových služieb, ak Objednávateľovi vznikne právo na odstúpenie od zmluvy podľa § 15 ods. 1 Zákona o registri partnerov verejného sektora alebo § 19 ods. 3 Zákona o VO,
       9. **1.000,- EUR** (slovom: tisíc eur) za každý (aj začatý) deň omeškania, ak Poskytovateľ porušil povinnosť poskytnúť súčinnosť podľa bodu 15 Zmluvy,
       10. **5.000,- EUR** (slovom: tisíc eur) za každý (aj začatý) deň omeškania, ak Poskytovateľ porušil povinnosť podľa bodu 22 Zmluvy,
       11. **2 %** z Ceny privátneho cloudového riešenia, ak Poskytovateľ poruší niektorú z povinností Poskytovateľa a podľa bodu 4.2 tejto Zmluvy.
       12. 10.000, 00 EUR (slovom: desať tisíc eur) za každý deň existencie podozrenie/neodstránenia pochybností Poskytovateľom o porušení povinnosti podľa bodu 2.5 Zmluvy.
    2. Ak sa Objednávateľ dostane do omeškania so splnením peňažného záväzku alebo jeho časti, má Poskytovateľ právo uplatniť si z nezaplatenej sumy úroky z omeškania v súlade s § 369a Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
    3. Ak sa Poskytovateľ dostane do omeškania so splnením peňažného záväzku alebo jeho časti, má Objednávateľ právo uplatniť si z nezaplatenej sumy úroky z omeškania v súlade s § 369 Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
    4. Zaplatením zmluvnej pokuty nie je dotknutý nárok Zmluvnej strany na náhradu škody v celom rozsahu, ktorá bola spôsobená porušením povinnosti, na ktorú sa vzťahuje zmluvná pokuta.
    5. Ak si Objednávateľ uplatní zmluvnú pokutu podľa tohto bodu Zmluvy, má právo si ju započítať voči pohľadávke Poskytovateľa v najbližšom fakturačnom míľniku.
    6. Zmluvné strany sa dohodli, že Poskytovateľ nie je oprávnený jednostranne započítať svoju pohľadávku voči akejkoľvek pohľadávke Objednávateľa.
    7. Zmluvné strany sa dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť pohľadávku alebo jej časť.
13. ZMENY ZMLUVY
    1. Akékoľvek zmeny tejto Zmluvy možno realizovať na základe oboma Zmluvnými stranami podpísaného dodatku k Zmluve, za predpokladu, že sú splnené podmienky podľa § 18 Zákona o VO.
14. BEZPEČNOSŤ
    1. Poskytovateľ sa v súvislosti s plnením tejto Zmluvy zaväzuje dodržiavať požiadavky na bezpečnosť stanovené:
15. Zákonom o KB, Zákonom o ITVS, Vyhláškou č. 78/2020, Vyhláškou č. 179/2020, Zákonom o ochrane osobných údajov, GDPR,
16. bezpečnostným projektom,
17. bezpečnostnou politikou Objednávateľa a ďalšími Objednávateľom vydanými a sprístupnenými bezpečnostnými smernicami a štandardmi, a
18. bezpečnostnými požiadavkami uvedenými v tejto Zmluve.
    1. Oprávnené osoby a zamestnanci Poskytovateľa, ktorí budú vykonávať pre Objednávateľa činnosti súvisiace s plnením tejto Zmluvy, musia byť poučení o povinnostiach podľa bodu tejto 22.1 Zmluvy o tomto poučení musí Poskytovateľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá Poskytovateľ.
    2. Poskytovateľ sa zaväzuje zaistiť bezpečnosť a odolnosť privátneho cloudového riešenia ako celku alebo jeho časti voči aktuálne známym typom útokov a pred jeho odovzdaním vykonať testovanie na prítomnosť známych zraniteľností. V prípade zistenia zraniteľností sa Poskytovateľ zaväzuje tieto zraniteľnosti odstrániť, vykonať opätovné testovanie a zdokumentovaný výsledok testovania odovzdať Objednávateľovi spolu s dodávaným riešením.
    3. Poskytovateľ umožní Objednávateľovi vykonať skeny zraniteľností alebo penetračné testy privátneho cloudového riešenia alebo jeho časti v prostredí Objednávateľa pred odovzdaním, pričom sa Poskytovateľ zaväzuje všetky týmto testovaním, zistené nedostatky alebo odstrániť.
    4. Poskytovateľ je povinný spĺňať nasledovné podmienky poskytovania cloudových služieb:
       1. cloudové služby nesmú sa používať funkcie/volania/nástroje, ktoré sú podľa ich dokumentácie v súčasnej dobe zastarané (angl. deprecated) alebo nebezpečné (angl. unsafe) a mali by byť nahradené odporúčanými alternatívami,
       2. cloudové služby musia podporovať logovanie a parametrizovateľnú tvorbu logov,
       3. logy cloudových služieb musia byť centrálne ukladané a archivované počas celého obdobia platnosti a účinnosti tejto Zmluvy,
       4. ak cloudové služby potrebujú spracovávať Dôverné informácie, musia byť použité nástroje pre účely anonymizovania, šifrovania údajov,
       5. musí byť zabezpečený pravidelné monitoring cloudových služieb ako aj celého privátneho cloudového riešenia (vrátane technologickej infraštruktúry)z pohľadu nových zraniteľností a musí dochádzať pravidelne k aplikovaniu autorizovaných bezpečnostných záplat,
       6. privátne cloudové riešenie musí byť integrované do SIEM softvéru.
    5. Kontrola vykonaných opatrení sa vykonáva dvoma spôsobmi:
       1. priebežne fyzicky na mieste poskytovania cloudových služieb v privátnom cloudovom riešení Objednávateľom za súčinnosti Poskytovateľa,
       2. prostredníctvom vzdialeného prístupu Poskytovateľom v presne stanovenom termíne.
    6. Zdokumentovanie naplnených bezpečnostných požiadaviek, implementovaných bezpečnostných opatrení a akceptácia bezpečnostného projektu.
19. UKONČENIE ZMLUVY
    1. Táto Zmluva zaniká:
       1. uplynutím doby, na ktorú bola uzavretá,
       2. písomnou dohodou Zmluvných strán,
       3. písomným odstúpením od Zmluvy zmluvnou stranou podľa podmienok ustanovených v tejto Zmluve.
    2. Ak bude táto Zmluva predčasne ukončená dohodou Zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy podstatnú náležitosť dohody o ukončení účinnosti tejto Zmluvy.
    3. Zmluvné strany môžu odstúpiť od tejto Zmluvy nasledovným spôsobom:

Okamžite/bezodkladne v prípadoch:

* + 1. podľa bodu 23.4 tohto článku Zmluvy,
    2. podstatného porušenia zmluvných povinností druhou Zmluvnou stranou, konkrétne v prípadoch podľa bodu 23.5 Zmluvy alebo v prípadoch podstatného porušenia zmluvných povinností druhou Zmluvnou stranou v prípadoch stanovených Obchodným zákonníkom,
    3. stanovených zákonom (napr. podľa § 19 Zákona o VO alebo § 15 ods. 1 Zákona o registri partnerov verejného sektora).

Po poskytnutí dodatočnej lehoty na splnenie porušenej zmluvnej povinnosti v prípade:

* + 1. nepodstatného porušenia zmluvných povinností druhou Zmluvnou stranou podľa bodu 23.6 Zmluvy alebo nepodstatného porušenia zmluvných povinností druhou Zmluvnou stranou v prípadoch stanovených Obchodných zákonníkom.
  1. Zmluvné strany sa dohodli, že môžu odstúpiť od tejto Zmluvy ak:
     1. Poskytovateľ preruší alebo skončí svoju podnikateľskú činnosť alebo stratí podnikateľské oprávnenie potrebné pre plnenie tejto Zmluvy,
     2. Poskytovateľ vstúpi do likvidácie bez právneho nástupcu,
     3. Poskytovateľ počas trvania Zmluvy prestane spĺňať podmienky účasti osobného postavenia podľa § 32 ods. 1 ZVO,
     4. sa Poskytovateľ stane spoločnosťou v kríze v zmysle § 67a Obchodného zákonníka,
     5. je majetok Poskytovateľa predmetom exekučného konania,
     6. bol Poskytovateľovi právoplatne uložený trest zrušenia právnickej osoby, trest zákazu činnosti, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie, trest zákazu účasti vo verejnom obstarávaní podľa Zákona o trestnej zodpovednosti právnických osôb,
     7. bol štatutárny orgán Poskytovateľa alebo člen štatutárneho alebo dozorného orgánu Poskytovateľa právoplatne odsúdený za niektorý z trestných činov korupcie (trestné činy podľa ôsmej hlavy tretieho dielu osobitnej časti Trestného zákona), trestný čin legalizácie príjmov z trestnej činnosti (§ 233 Trestného zákona), trestný čin poškodzovania finančných záujmov Európskej únie (§ 263 Trestného zákona), trestný čin machinácie vo verejnom obstarávaní alebo vo verejnej dražbe (§ 266 Trestného zákona), ako aj za akýkoľvek trestný čin, ktorého skutková podstata súvisí s podnikaním Poskytovateľa v oblasti IT technológií alebo výkonom jeho činnosti,
     8. ak preukázateľne nastala skutočnosť, ktorá môže viesť k výmazu Poskytovateľa alebo jeho subdodávateľa v zmysle bodu 23 tejto Zmluvy z registra partnerov verejného sektora podľa zákona o registri partnerov verejného sektora,
     9. strana porušujúca túto Zmluvu vedela v čase jej uzatvorenia alebo v tomto čase bolo možné rozumne predvídať s prihliadnutím na účel tejto Zmluvy, ktorý plynie z jej obsahu a z okolností jej uzatvorenia, že druhá zmluvná strana nebude mať záujem na plnení povinností pri takom porušení tejto Zmluvy,
     10. dôjde k podstatnej zmene okolností, za ktorých bola Zmluva uzatvorená, ktorá môže viesť k zmareniu účelu Zmluvy,
  2. Podstatným porušením zmluvnej povinnosti podľa tejto Zmluvy je:
     1. nepravdivosť niektorého z vyhlásení zmluvnej strany podľa bodu 2 tejto Zmluvy,
     2. poskytnutie cloudových služieb v privátnom cloudovom riešení v rozpore s  bodom. 7 tejto Zmluvy, v termínoch špecifikovaných v časovom harmonograme podľa prílohy č. [.x.] tejto Zmluvy, ktorý sa považuje za nepodstatné porušenie zmluvnej povinnosti podľa bodu 22.7 tohto bodu Zmluvy,
     3. porušenie povinnosti Poskytovateľa podľa bodu 4.1, 4.2 tejto Zmluvy,
     4. porušenie niektorej z povinností Poskytovateľa podľa bodu 9 tejto Zmluvy pri odstraňovaní Objednávateľom nahlásenej vady technologickej infraštruktúry,
     5. porušenie ktorejkoľvek z povinností Poskytovateľa pri výkone kontroly/auditu/overovania podľa čl. 15 tejto Zmluvy.
  3. Nepodstatným porušením zmluvnej povinnosti podľa tejto Zmluvy je nesplnenie zmluvnej povinnosti neuvedenej v bodu 23.5 Zmluvy a/alebo ak tak výslovne upravuje táto Zmluvy.
  4. Odstúpenie od Zmluvy musí byť vyhotovené v písomnej podobe a riadne odôvodnené spoločne s uvedením konkrétneho dôvodu odstúpenia podľa tohto bodu Zmluvy. Odstúpenie nadobúda účinnosť preukázateľným doručením druhej Zmluvnej strane.
  5. Skončenie tejto Zmluvy sa nedotýka nároku na náhradu škody vzniknutej porušením tejto Zmluvy alebo zákona, nároku na zaplatenie zmluvnej pokuty, ktorý vznikol do účinnosti odstúpenia, a ďalej ustanovení, ktoré vzhľadom na svoju povahu majú trvať aj po ukončení tejto Zmluvy, najmä ustanovenia o povinnosti mlčanlivosti, komunikácii a riešení sporov.
  6. Za predpokladu, že dôjde k predčasnému ukončeniu Zmluvy odstúpením z preukázateľných dôvodov na strane Poskytovateľa, vznikne Objednávateľovi nárok na vrátanie sumy zodpovedajúcej nespotrebovaným univerzálnym kreditom, ktorú Poskytovateľ poukáže na účet bezodkladne na účet Objednávateľa. V prípade, ak dôjde k ukončeniu Zmluvy odstúpením od Zmluvy z iných dôvodov ako v zmysle prvej vety, nevznikne Objednávateľovi nárok na vrátenie sumy zodpovedajúcej nespotrebovaným univerzálnym cloudovým kreditom.

1. ZÁVEREČNÉ USTANOVENIA
   1. Táto Zmluva nadobúda platnosť dňom jeho podpisu Zmluvnými stranami a účinnosť' dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
   2. Zmluva a uzatvára na dobu určitú v dĺžke trvania 60 mesiacov odo dňa nadobudnutia účinnosti tejto Zmluvy, s výnimkou tých ustanovení a záväzkov, z ktorých povahy vyplýva, že ich účinok pretrváva aj po skončení tejto Zmluvy .
   3. Ak počas účinnosti tejto Zmluvy zmení Poskytovateľ názov/obchodné meno, prípadne dôjde k jeho rozdeleniu, zlúčeniu alebo splynutiu, je povinný o tejto skutočnosti bezodkladne písomne informovať Objednávateľa, spolu s uvedením, ako prechádzajú práva a záväzky z tejto Zmluvy na jeho právneho nástupcu a aký subjekt je jeho právnym nástupcom.
   4. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka v platnom a účinnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou je právo Slovenskej republiky.
   5. V prípade rozporu medzi ustanoveniami tejto Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia tejto Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
   6. V prípade vzniku sporu z tejto Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
   7. Neoddeliteľnou súčasťou tejto Zmluvy sú nasledovné prílohy:
      1. **Príloha č. 1:** Špecifikácia Poskytovaných služieb
      2. **Príloha č. 2:** Katalóg požiadaviek
      3. **Príloha č. 3:** Časový harmonogram dodávky
      4. **Príloha č. 4:** Rozpočet
      5. **Príloha č. 5:** Zoznam subdodávateľov
      6. **Príloha č. 6:** Obchodné podmienky Poskytovateľa – SLA privátneho cloudového riešenia
      7. **Príloha č. 7:** Obchodné podmienky Poskytovateľa – SLA cloudových služieb
      8. **Príloha č. 8:** Štandardy pripojenia do elektronickej komunikačnej siete
      9. **Príloha č. 9**: Protikorupčná doložka
   8. Táto Zmluva je vyhotovená v 4 vyhotoveniach s platnosťou originálu, z toho 2 vyhotovení pre Objednávateľa a 2 vyhotovení pre Poskytovateľa.
   9. Zmluvné strany týmto vyhlasujú, že obsah tejto Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

*[PODPISY NA NASLEDUJÚCEJ STRANE]*

V Bratislave dňa \_\_.\_\_.\_\_\_\_ V Bratislave dňa \_\_.\_\_.\_\_\_\_

|  |  |  |
| --- | --- | --- |
| **Objednávateľ:** |  | **Poskytovateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **[verejný obstarávateľ/obstarávateľ]**  Meno: Peter Balík  Funkcia: Minister |  | **[Poskytovateľ]**  Meno:  Funkcia: |